section_heading: Posudba
paragraph_text: Ipak, Abbiati ubrzo pronalazi i odlazi u novi klub - ni manje, ni više nego Milanov najveći rival - Juventus. Tamo je otišao kao privremena zamjena standardnom vrataru Gianluigiju Buffonu. Naime Buffon je ozlijedio rame na prijateljskom turniru Luigi Berlusconi Trophy na utakmici baš protiv AC Milana u kolovozu 2005. Abbiati je u Juventusu pružao dobre utakmice ali povratkom Buffona na teren šest mjeseci kasnije, Abbiati je postao nepotreban.